Pasiūlymas Tarybos reglamentas iš dalies keičiantis Tarybos reglamentą (EB) Nr. 1859/2005, nustatantį tam tikras ribojančias priemones Uzbekistanui /* KOM/2008/0841 galutinis */





[pic] | EUROPOS BENDRIJŲ KOMISIJA | Briuselis, 11.12.2008 KOM(2008) 841 galutinis Pasiūlymas TARYBOS REGLAMENTAS iš dalies keičiantis Tarybos reglamentą (EB) Nr. 1859/2005, nustatantį tam tikras ribojančias priemones Uzbekistanui (pateikta Komisijos) AIŠKINAMASIS MEMORANDUMAS 1. 2005 m. lapkričio 14 d. Taryba priėmė Reglamentą (EB) Nr. 1859/2005, nustatantį tam tikras ribojančias priemones Uzbekistanui. Šiuo reglamentu, be kita ko, uždrausta parduoti, tiekti, perduoti Uzbekistanui ir į jį eksportuoti įrangą, kuri gali būti naudojama vidaus represijoms. Prekių, kurioms taikomas šis draudimas, sąrašas pateiktas šio reglamento I priede. 2. Šis prekių sąrašas buvo toks pats kaip ir Ribojančių priemonių (sankcijų) pagal ES bendrą užsienio ir saugumo politiką įgyvendinimo ir įvertinimo gairių, dėl kurių Taryba susitarė 2003 m. gruodžio mėn. (Tarybos dokumentas 15579/03), I priede pateiktas įrangos, kuri gali būti naudojama vidaus represijoms, sąrašas. 3. 2005 m. gruodžio mėn. šios gairės buvo atnaujintos ir I priede pateiktas sąrašas pakeistas (Tarybos dokumentas 15114/05). Tarybos reglamentu (EB) Nr. 1236/2005 dėl prekybos tam tikromis prekėmis, kurios galėtų būti naudojamos mirties bausmei vykdyti, kankinimui ar kitokiam žiauriam, nežmoniškam ar žeminančiam elgesiui ir baudimui, kai kurioms susijusioms prekėms buvo įvesta eksporto licencijavimo sistema neatsižvelgiant į tų prekių paskirties šalį, todėl šios prekės buvo išbrauktos iš šio tipinio įrangos, kuri gali būti naudojama vidaus represijoms, sąrašo. 4. Komisija siūlo pakeisti Reglamento (EB) Nr. 1859/2005 I priedą šiuo atnaujintu įrangos, kuri gali būti naudojama vidaus represijoms, sąrašu. Pasiūlymas TARYBOS REGLAMENTAS iš dalies keičiantis Tarybos reglamentą (EB) Nr. 1859/2005, nustatantį tam tikras ribojančias priemones Uzbekistanui EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 301 straipsnį, atsižvelgdama į Komisijos pasiūlymą, kadangi: (1) 2005 m. lapkričio 14 d. Tarybos reglamentu (EB) Nr. 1859/2005, nustatančiu tam tikras ribojančias priemones Uzbekistanui[1], uždrausta, inter alia , parduoti, tiekti, perduoti Uzbekistanui ir į jį eksportuoti įrangą, kuri gali būti naudojama vidaus represijoms. Prekių, kurioms taikomas šis draudimas, sąrašas pateiktas to reglamento I priede. (2) Remiantis ekspertų rekomendacijomis, įrangos, kuri gali būti naudojama vidaus represijoms, sąrašą reikėtų atnaujinti atsižvelgiant į 2005 m. birželio 27 d. Tarybos reglamentą (EB) Nr. 1236/2005 dėl prekybos tam tikromis prekėmis, kurios galėtų būti naudojamos mirties bausmei vykdyti, kankinimui ar kitokiam žiauriam, nežmoniškam ar žeminančiam elgesiui ir baudimui[2]. (3) Todėl Reglamentas (EB) Nr. 1859/2005 turėtų būti atitinkamai iš dalies pakeistas, PRIĖMĖ ŠĮ REGLAMENTĄ: 1 straipsnis Reglamento (EB) Nr. 1859/2005 I priedas pakeičiamas šio reglamento priede pateiktu tekstu. 2 straipsnis Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje . Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas PRIEDAS „I PRIEDAS 1 straipsnio 1 dalyje, 2 ir 4 straipsniuose nurodytos įrangos, kuri gali būti naudojama vidaus represijoms, sąrašas 1. Toliau išvardyti šaunamieji ginklai, šaudmenys ir susiję priedai: 1.1 šaunamieji ginklai, nekontroliuojami pagal ES bendrojo karinės įrangos sąrašo[3] ML 1 ir ML 2 punktus; 1.2 1.1 punkte išvardytiems šaunamiesiems ginklams specialiai sukurti šaudmenys ir specialiai sukurti jų komponentai; 1.3 taikikliai, nekontroliuojami pagal ES bendrąjį karinės įrangos sąrašą. 2. Bombos ir granatos, nekontroliuojamos pagal ES bendrąjį karinės įrangos sąrašą. 3. Toliau išvardytos transporto priemonės: 3.1 specialiai riaušėms malšinti sukurtos ar pritaikytos transporto priemonės su įmontuota vandens patranka; 3.2 transporto priemonės, specialiai sukurtos ar pritaikytos elektros srove atremti užpuolimus; 3.3 transporto priemonės, specialiai sukurtos ar pritaikytos užtvaroms šalinti, įskaitant statybos įrangą su balistine apsauga; 3.4 transporto priemonės, specialiai sukurtos kaliniams ir (arba) sulaikytiesiems vežti ar pervežti; 3.5 transporto priemonės, specialiai sukurtos mobiliosioms kliūtims dislokuoti; 3.6 3.1–3.5 punktuose nurodytų transporto priemonių komponentai, specialiai sukurti riaušėms malšinti. 1 pastaba. Šis punktas netaikomas transporto priemonėms, specialiai sukurtoms gaisrams gesinti. 2 pastaba. 3.5 punkte vartojamas terminas „transporto priemonės“ apima priekabas. 4. Toliau išvardytos sprogstamosios medžiagos ir susijusi įranga: 4.1 įranga bei prietaisai, specialiai sukurti sprogimui sukelti elektrinėmis ir neelektrinėmis priemonėmis, įskaitant uždegimo įtaisus, detonatorius, uždegiklius, stiprintuvus ir detonavimo virvę, bei specialiai sukurti jų komponentai; išskyrus įrangą bei prietaisus, specialiai sukurtus konkrečiai komercinei paskirčiai – naudojant sprogstamąsias medžiagas įjungti kitą įrangą ar prietaisus, kurie neskirti sprogdinti (pvz., automobilio oro pagalvės pripūtimo įrenginiai ar gaisro gesintuvų jungiklių elektros viršįtampio iškrovikliai), arba palaikyti jų veikimą; 4.2 linijiniai sprogstamieji užtaisai, nekontroliuojami pagal ES bendrąjį karinės įrangos sąrašą; 4.3 toliau išvardytos kitos sprogstamosios medžiagos, nekontroliuojamos pagal ES bendrąjį karinės įrangos sąrašą, ir susijusios medžiagos: a) amatolas; b) nitroceliuliozė (su daugiau kaip 12,5 % azoto); c) nitroglikolis; d) pentaeritritolio tetranitratas (PETN); e) pikrilchloridas; f) 2,4,6-trinitrotoluenas (TNT). 5. Toliau išvardyta apsauginė įranga, nekontroliuojama pagal ES bendrojo karinės įrangos sąrašo ML 13 punktą: 5.1 neperšaunama ir (arba) neperduriama šarvuotė; 5.2 neperšaunami ir (arba) nuo skeveldrų apsaugantys šalmai, apsauginiai šalmai ir skydai gintis nuo riaušininkų bei neperšaunami skydai. Pastaba. Šis punktas netaikomas: - specialiai sporto veiklai sukurtai įrangai; - darbo saugos reikalavimams atitikti specialiai sukurtai įrangai. 6. Mokytis šaudyti iš šaunamųjų ginklų skirti simuliatoriai, nekontroliuojami pagal ES bendrojo karinės įrangos sąrašo ML 14 punktą, ir specialiai jiems sukurta programinė įranga. 7. Naktinio matymo ir terminio vaizdo įranga bei vaizdo skaisčio stiprintuvai, išskyrus kontroliuojamus pagal ES bendrąjį karinės įrangos sąrašą. 8. Spygliuotoji viela. 9. Kariniai peiliai, kovos peiliai ir durtuvai, kurių ašmenys ilgesni kaip 10 cm. 10. Specialiai sukurta šiame sąraše nurodytų gaminių gamybos įranga. 11. Šiame sąraše nurodytų gaminių kūrimui, gamybai ar naudojimui skirtos specialios technologijos.“ [1] OL L 299, 2005 11 16, p. 23. [2] OL L 200, 2005 7 30, p. 1. [3] OL C 98, 2008 4 18, p. 1.